**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona:** vláda Slovenskej republiky
2. **Názov návrhu zákona:** Zákon, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony
3. **Predmet návrhu zákona je upravený v práve Európskej únie:**
4. v primárnom práve:

* v tretej časti hlave V (Priestor slobody, bezpečnosti a spravodlivosti) čl. 77, hlave IX (Zamestnanosť) čl. 145 a 146 a hlave X (Sociálna politika) čl. 151 a 153 Zmluvy o fungovaní Európskej únie,
* v čl. 16 Charty základných práv Európskej únie;

1. v sekundárnom práve:

* smernica Európskeho parlamentu a Rady 2011/98/EÚ z 13. decembra 2011 o jednotnom postupe vybavovania žiadostí o jednotné povolenie na pobyt a zamestnanie na území členského štátu pre štátnych príslušníkov tretích krajín a o spoločnom súbore práv pracovníkov z tretích krajín s oprávneným pobytom v členskom štáte (Ú. v. EÚ L 343, 23.12.2011),
* smernica Európskeho parlamentu a Rady 2014/36/EÚ z 26. februára 2014 o podmienkach vstupu a pobytu štátnych príslušníkov tretích krajín na účel zamestnania ako sezónni pracovníci (Ú. v. EÚ L 94, 28.3.2014);

1. nie je obsiahnutá v judikatúre Súdneho dvora Európskej únie.
2. **Záväzky Slovenskej republiky vo vzťahu k Európskej únii:**
3. lehota na prebranie príslušného právneho aktu Európskej únie, príp. aj osobitná lehota účinnosti jeho ustanovení:

Návrhom zákona sa nepreberá nová smernica.

1. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie:

Dňa 24. novembra 2016 Európska komisia v súlade s čl. 258 Zmluvy o fungovaní Európskej únie adresovala Slovenskej republike formálnu výzvu (porušenie pod č. 2016/0830). Dôvodom pre začatie konania o porušení bolo nesplnenie povinnosti vykonať potrebné opatrenia za účelom transpozície smernice 2014/36/EÚ.

1. informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav:

* smernica 2011/98/EÚ je prebratá v zákone
* č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov,
* č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov;
* smernica 2014/36/EÚ je prebratá v zákone
* č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov,
* č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.

1. **Návrh zákona je zlučiteľný s právom Európskej únie:** úplne